kardosdrur/scandi-wiki huggingface dataset:
Willestrup

Willestrup (Villestrup) er en herregård i Astrup Sogn, Hindsted Herred, Region Nordjylland, Mariagerfjord Kommune. Hovedbygningen er opført i 1538-1542, ombygget i 1757 og igen i 1812-1819.

Baroniet Willestrup 
I 1757 fik Werner Rosenkrantz gården ophøjet til baroni (Baroniet Willestrup). Erektionspatentet bestemmer, at lenet, dvs. baroniet, forspildes ved ægteskab med en borgerligt født, samt at af sønner skal den succedere, der ikke allerede besidder et len. Endelig bemærkes det, at baroniet ikke opnår skattefriheden på 100 tønder hartkorn, da godsets størrelse ikke levede op til mindestekravet for et baroni. Werner Rosenkrantz' sønnesøn Christian fik 1811 kongelig tilladelse til at substituere baroniet med en fideikommiskapital på 200.000 rigsdaler, hvorefter Christian Rosenkrantz solgte godset i 1812. 

I en årrække var der offentlig adgang til slottets barokhave, ligesom det har dannet rammen om Willestrup-spillene.

Willestrup Gods er på 1407 ha.

Ejere af Willestrup 

 (1500-1535) Søren Juul
 (1535-1577) Axel Juul
 (1577-1588) Kirsten  Lunge gift Juul
 (1588-1627) Iver Juul
 (1627-1666) Ingeborg Parsberg gift Juul
 (1666-1686) Ove  Juul
 (1686-1721) Frederik Juul
 (1721-1725) Elisabeth Sehested gift Juul
 (1725-1726) Frederik Sehested
 (1726-1755) Birgitte Sophie Sehested (enke)
 (1755) Else Margrethe  Sehested (datter)
 (1755-1777) Werner baron Rosenkrantz (ægtemand)
 (1777-1811) Iver baron Rosenkrantz (søn)
 (1811-1812) Christian baron Rosenkrantz (søn)
 (1812-1813) Johan Conrad Schuchardt / Mathias Reinhold von Jessen / Johan Caspar Mylius
 (1813-1819) Johan Conrad Schuchardt
 (1819-1822) Slægten Schuchardt
 (1822-1836) Den Danske Stat
 (1836-1855) Hans Adolph Juel
 (1855-1863) Niels Juel
 (1863-1865) Hans Adolph Juel (igen)
 (1865-1869) Frederik Ferdinand  Juel
 (1869-1882) Ove Sehestedt Juul
 (1882-1933) Christian Ove Sehstedt Juul
 (1933-1967) Axel Juul
 (1967-) Vincent Georg Juul

Galleri

Referencer 

 J.P. Trap: Danmark 5.udgave, Kraks Landbrug

Herregårde i Mariagerfjord Kommune
Herregårde i Aalborg Amt
Fredede slotte og herregårde i Danmark
Fredede bygninger, konstruktioner og anlæg i Mariagerfjord Kommune
Rold Skov
Marco Evaristti

Marco Evaristti (født 25. april 1963 i Chile) er en dansk kunstner, hvis kunstværker ofte er provokerende og beskæftiger sig med tabuer. Hans mest velkendte værk er Helena fra året 2000, hvor han placerede levende fisk i blendere, så publikum kunne tænde dem.

Evaristti er vokset op i en jødisk familie fra Italien, der flygtede til Chile under 2. verdenskrig.

Fisk i blendere
I 2000 vakte han opsigt med installationen Helena , der bestod af ti blendere med  vand med levende sværddragere. Blenderne var udstillet på kunstmuseet Trapholt i Kolding, og publikum havde mulighed for at tænde for blenderne, hvorved fiskene ville dø. Fiskene omtales ofte fejlagtigt som guldfisk. 

Allerede i 1985 benyttede studieværten Kim Schumacher fisk i en blender som baggrundsdekoration i musikshowet på tv 1999. 

Efter at otte fisk havde ladet livet og en politianmeldelse for overtrædelse af dyreværnsloven, fik museet påbud om at afbryde strømmen til blenderne. En dom gav museet medhold, og politiets påbud blev erklæret grundløst.

Blenderne var af mærket Moulinex, og firmaet tog efter balladen i en pressemeddelse afstand fra kunstinstallationen.

Andre værker
I 2007 blev Marco Evaristti anholdt af fransk politi i forbindelse med et projekt på Mont Blanc. Politiet var bange for at han ville hælde rød maling på bjerget.

I 2008 offentliggjorde Marco Evaristii planer om at fodre guldfisk med det frysetørrede lig af en henrettet amerikaner.
Planerne blev droppet, da fangen fik ændret sin dødsdom til tre gange livstid. 

Et andet kontroversielt værk var en model af koncentrationslejren Auschwitz af ofrenes omsmeltede guldtænder, som det jødiske museum i København afviste at udstille.

Noter

Eksterne henvisninger 
 Marco Evaristtis website
 

Kunstnere fra Danmark
Arkitekter fra Danmark
Jøder fra Danmark
Personer i Kraks Blå Bog
Lunar Orbiter-programmet

Lunar Orbiter-programmet blev brugt af NASA til at kortlægge Månens overflade, med henblik på bestemmelse af apollo-landingssteder. Videokameraer var ikke særligt gode i 60'erne, så Lunar Orbiter-sonderne brugte rullefilmskameraer. Negativer fra disse kunne forstørres kraftigt og havde i årevis været brugt af spionsatellitter. Ulempen var at filmrullerne skulle fremkaldes om bord, inden de blev skannet. De skannede billeder blev uploaded til jordstationerne (43 min. pr. billede) og når filmrullen var tom, var Lunar Orbiter-sonden værdiløs. Sonderne blev bremset, så de kolliderede med Månen, for ikke at interferere med apollo-fartøjerne. De første tre Lunar Orbiter-sonder koncentrerede sig om et smalt bælte omkring ækvator, på forsiden, hvor apolloastronauterne kunne lande. Da man havde kortlagt dette område, blev de to sidste sonder brugt til en global kortlægning af Månen. Disse havde polære baner og 99% af Månen blev kortlagt.

Filmrullen var en 70mm Kodak SO-368 film, på 79 meter. Lunar Orbiter havde et 80 mm tele- og et 650 mm superteleobjektiv. 99% af Månen blev kortlagt med 60 meters opløsning og apollolandingskandidaterne med 2 meters opløsning. Lunar Orbiter-programmet blev udført af NASA's Langley Research Center, Virginia.

Lunar Orbiter-sonderne blev opsendt med Atlas-Agena-raketter, der var en kombination af to atommissiler, der også havde opsendt Ranger-sonder, Mariner-sonder og KH-7 spionsatellitter. Alle Lunar Orbiter-sonder var succeser og senere undersøgelser af anomalier i deres baner, førte til opdagelsen af mascons (overfladenære områder med massivt klippemateriale).

 385 kg tunge månekredsere:
 Lunar Orbiter 1, 10. august 1966 — 12° baneinklination, 211 brugbare billeder.
 Lunar Orbiter 2, 6. november 1966 — 12° baneinklination, 184 brugbare billeder.
 Lunar Orbiter 3, 4. februar 1967 — 21° baneinklination, 182 brugbare billeder.
 Lunar Orbiter 4, 4. maj 1967 — 85° baneinklination, 163 brugbare billeder.
 Lunar Orbiter 5, 1. august 1967 — 85° baneinklination, 213 brugbare billeder.

Kilder 

 Ridpath, I: The Illustrated Encyclopedia of Astronomy and Space, 1979, Thomas Y. Crowell, 
 Wilson, A: Solar System Log, 1987, Jane's, 

Rumsonder
NASA-programmer
Katteskæg-slægten

Katteskæg-slægten (Nardus) er en lille slægt med et par arter, der er udbredt i Europa, Mellemøsten og Sibirien. Det er tuedannende græsser med korte, stive og blågrå blade. Bladene er helt indrullede og fremtræder som ganske smalle rør. Blomsterne bæres endestillet i toppe på særlige skud. Her omtales kun den ene art, som er vildtvoksende i Danmark

 Katteskæg (Nardus stricta)

Græs-familien
Hiv-Danmark

Hiv-Danmark er en patientforening for hiv-smittede, pårørende og efterladte, stiftet i 1991. Foreningen er for alle smittede og pårørende uanset smittemåde, køn, etnicitet, seksualitet og nationalitet, og den er uafhængig af politiske partier og religiøse bevægelser. Den driver Kafe Knud, der er et værested beliggende i Skindergade i København.

Bestyrelse
Foreningens bestyrelse består af hiv-smittede. Foreningens første formand var Ole Morten Nygård (1991-95 samt 1998-99). Fra 1999-2009 var Henrik Arildsen formand for foreningen, og nuværende formand siden 2009 er Helle Andersen. Foreningen støttes af offentlige som private midler. Siden 2000 kan op til to pårørende også sidde i bestyrelsen.

Aktiviteter 
Foreningen driver gratis professionel rådgivning, der dækker hele Danmark fra baser i København og Århus, med minibaser i Odense, Vejle og Ålborg. Rådgivningen er psykosocial og målrettet både hiv-smittede, uanset om de er syge af aids eller ej, pårørende og deres partnere/familie. Foreningen arbejder for juridisk ligestilling mellem smittede, ikke-smittede og de som ikke ved om de er smittede i forhold til straffeloven, og har samarbejde med nordiske og europæiske søsterorganisationer.

Foreningen har i perioder forskningsprojekter, primært af social karakter, under sig, bl.a. undersøgelse af hiv-smittedes levevilkår (pågår stadig) og i 1994-95 om forholdet mellem de danske hospitaler og de hiv-smittede med anden etnisk baggrund end dansk.

Foreningen søger at påvirke lovgivningen, særligt straffelovens §252, stk. 2, som pålægger hiv-smittede et særligt ansvar for at hiv ikke overføres til en anden person.

Caféer
Siden 1992 har Hiv-Danmark drevet være- og mødestedet Kafe Knud i København. Det er opkaldt efter socialrådgiver Knud Josefsen, som døde af aids 1991. Han var en aktiv debattør i medierne omkring hiv-smittede og aids-syges inddragelse i deres egen behandling samt initiativtager til begrebet brugergrupper, hvor patienter stiller krav til deres behandlende læger og sygeplejersker.

Fra 2002 er AktHIVhuset i Århus blevet en del af Hiv-Danmark, hvor Café Lone er en del, opkaldt efter tidligere aktivt bestyrelsesmedlem.

Historie 
Foreningen startede som en paraplyorganisation for foreninger, selvhjælpsgrupper og enkeltpersoner, hvoraf nogle havde andre kriterier end hiv-smitten for medlemskab, fx Danmarks Bløderforening, Positivgruppen på Frederiksberg og løst organiserede brugergrupper på de infektionsmedicinske afdelinger på landets store hospitaler. Andre var geografisk defineret, fx Positivgruppen i Viborg og Ringkøbing Amter.

Rådgivning 
Rådgivningen er et resultat af egne projekter og inddragelse af andre rådgivninger. Hiv-Danmarks egne projekter var "Heteroseksuel rådgivning" fra 1991 i København, "Fyn, Syd- og Sønderjylland" fra 1993 og "Nord- Midt- og Vestjylland" 1995. Positivgruppens rådgivningstilbud blev inddraget i 1995 og rådgivningen i AktHIVhuset i Århus fra 2001.

Eksterne henvisninger
 hiv-danmark.dk

Foreninger fra Danmark
Hiv/aids
Etableret i 1991
Patientforeninger
Fiat 600

Fiat 600 ("Fiat Seicento" på italiensk) er en bilmodel fra Fiat, der blev produceret i perioden 1955-1969. Bilen var kun 3,22 m lang og den første Fiat med hækmotor. I samtiden kostede den 590.000 lira i Italien, 9.175 kr i Danmark i 1955. Det samlede antal biler af denne model i produktionsperioden var 2.612.367 samt 1.561.000 eksemplarer af Fiat 600D med lidt større motor. Bilen var populær mange steder i verden helt op i 1980'erne.

Karakteristiske træk 

Motoren var en firecylindret, vandkølet rækkemotor med 633 cm³ i den oprindelige model (767 cm³ i modellen fra 1960, kaldet Fiat 600D), der ydede 21,5 hk. Bilen havde tromlebremser på alle hjul og hækmotor. Karakteristisk for de første modeller var døre, der åbnede foran (dette blev pga. fare, hvis de gik op under kørsel, forbudt fra 1964). Topfarten lå på mellem 95 km/t for 633 cm³ motor til 110 km/t for 767 cm³ versionen. 

Bilen havde god plads til fire personer på trods af dens beskedne ydre. 

Et år efter fremkomsten blev en version med stoftag introduceret sammen med en sekssæders variant – den såkaldte Fiat 600 Multipla. Denne var en forløber for de nutidige MPV'er.

I Sovjetunionen blev der lavet en lignende model, Zaporozhets ZAZ-965, der blev produceret i perioden 1960-1963. Spekulationer, om designet var kopieret fra Fiat 600, blev afvist af repræsentanter for ZAZ-fabrikken med henvisning til, at bilen var ægte sovjetisk design.

I det tidligere Jugoslavien var modellen meget populær og blev produceret under navnet Zastava 750 (senere 850). Den blev fremstillet af Zastava-fabrikken i Kragujevac fra tidligt i 1960'erne til 1985. Zastava 850 havde flere forbedringer i forhold til den originale model. Fiat 850 er en videreførelse af Fiat 600, men ligeledes med forbedringer, hvilket gjorde modellen til en populær kilde til forbedring af Fiat 600, men disse forbedringer kan være vanskelige eller dyre at gennemføre, da flere af delene ikke bare kan udskiftes uden videre.

Jolly 

I 1958 fremstillede Fiat et antal Fiat 600'er, som Ghia designede i form af model "Jolly". Denne åbne model havde kurvesæder og mulighed for parasol-agtig tag til beskyttelse mod den sydeuropæiske sol, og denne model blev oprindeligt lavet med henblik på brug på rige folks yachts (f.eks. havde Aristoteles Onassis én).

Med en pris på næsten det dobbelte af den almindelige model blev produktionen ikke ret stor. Det menes, at der er eksisterer færre end 100 af denne model i vore dage. 32 Jolly'er blev anvendt som taxier på Catalina-øen ud for Los Angeles i USA i perioden 1958-1962.

Eksterne referencer 
 FDM's test af Fiat 600 fra 1955 
 Fiat Mini Klub Sjællands hjemmeside 

600
Mikrobiler
Baghjulstrukne biler
Biler med hækmotor
Biler introduceret i 1955
Biler fra 1950'erne
Biler fra 1960'erne
Suzanne Bjerrehuus

Suzanne Bjerrehuus (født 22. februar 1948), cand.jur., forfatter, foredragsholder og tidl. tv-vært.

Forældre og opvækst 
Bjerrehuus voksede op på Østerbro hos sin mor, der var damefrisør. Skolegangen foregik på Ingrid Jespersens Pigeskole.

Uddannelse og karriere

Uddannelse, model og politiker 
Hun blev uddannet cand.jur. fra Københavns Universitet i 1976. Ved siden af studiet arbejdede hun som model og blev i den forbindelse kåret til Miss Danmark. Som færdiguddannet arbejdede hun for Industrifagenes Arbejdsgiverforening, for OECD i Paris, for Dansk Tandlægeforening og for Mercuri Urval og fra 1986 som chef for Det Konservative Folkepartis politisk-økonomiske afdeling. Hun har ligeledes været konservativ folketingskandidat på Amager men blev upopulær blandt sine egne, da hun offentligt tilkendegav sin støtte til Christiania.
I marts 2008 skrev hun i et gæsteindlæg hos daværende landsformand for Konservativ Ungdom Rune Kristensens blog:

"Christiania, det kostede mig, men jeg bevarede min selvrespekt. Og jeg fik ret. Christiania blev stående og betragtes som en bevaringsværdig kulturinstitution. Partiet skal ikke være en spændetrøje. Det konservative idégrundlag er en platform, men ikke de 10 bud, hvor man hele tiden skal tænke på, hvad partitoppen mener."

Skuespiller og tv-vært 
Hun debuterede som skuespiller med stjernetegnsfilmen I Tyrens tegn i 1974 og medvirkede desuden i Mig og Mama Mia fra 1989. Hun var i 1980'erne vært på DR's Super Chancen hvor flere danske og internationale musiker optrådte, blandt andet den amerikanske sanger John Denver
,hvorefter hun i flere år var vært på Eleva2ren på TV 2. Sidenhen gik turen til morgen-tv på TV3, Surfing Suzy på DR2 i 1998. Fra 1991–2000 var hun desuden klummeskribent og sexbrevkasseredaktør på Ekstra Bladet. Sammen med Karen Thisted lavede hun programserien Mormors Bordel der omhandlede prostitution.

Privat 
Først gift med ingeniør Ole Brøndum-Nielsen, med hvem hun har sønnen Oliver Bjerrehuus, som er fotomodel.

Gift 22. januar 1988 med finansmanden Asger Aamund.

Bibliografi 
 Er vinter nær (2002)
 Livet i mine mænd (2002)
 Blærerøv og Bjerrehuus (2006, medforfatter: Mads Christensen)

Henvisninger 
 
 Konservativungdom.dk – Gæsteindlæg af Suzanne Bjerrehus/

Noter 

Jurister fra Danmark
Selvbiografer fra Danmark
Tv-værter fra Danmark
Personer fra Østerbro
Tidligere folketingskandidater fra Det Konservative Folkeparti
Ansatte i DR
Dansksprogede forfattere fra Danmark
Personer fra Hellerup
Fotomodeller fra Danmark
Fujifilm

Fujifilm Holdings Corporation, eller Fujifilm, er et japansk firma kendt for sine fotografiske film og kameraer. Fujifilm er verdens største firma på sit område. Fuji bestyrer 223 datterselskaber til forskning, produktion og distribution af producter, med produktionsfaciliteter i Asien, Europa og Nordamerika. De producerer også lagringsmedier til computer, såsom CD-R og brændbare dvd'er.

Fuji's kamerafilm kommer i karakteristiske grønne æsker. Fuji's fotografiske film ses ofte som direkte rivaler til dem produceret af Kodak. Deres produkter sælges i over 200 lande over hele verden. Fuji har været en af hovedsponsorerne af verdensmesterskabet i fodbold siden 1982.

Kendte produkter 
 Instax-serien af kameraer, der fremkalder billeder på få minutter i stil med de gammeldags polaroid-kameraer, men med ny og forbedret teknologi.
 Fujichrome
 Velvia
 Provia
 Astia
 Sensia
 Fujicolor
 Pro 800Z (tidligere NPZ) – bruges ofte af fotojournalister.
 Pro 160C og Pro 160S (tidligere NPC og NPS).
 Superia
 Press
 FinePix-serien af F-mount kompatible digitalkameraer, hvoraf nogle benytter sig af Fujifilm's Super CCD teknologi.
 Fujinon linser

 Diverse opbevaringsmedier, deriblandt kassettebånd, VHS og disketter.
 Optiske medier som DVD'er og CD'er, de fleste producerede af Taiyo Yuden; nogle af Philips.
 Røntgenstrålingsfilm.
 Materiale til LCD skærme.
 Fujifilm GX680 6x8cm kameraet og ældre Fujica filmkameraer.

Holdingselskab 
19. september 2006 afslørede Fuji planer om at etablere et holdingselskab, Fujifilm Holdings Corp. Fujifilm og Fuji Xerox bliver datterselskaber under holdingselskabet. En repræsentant for selskabet bekræftede at de stadig vil producere film, hvilket står for 3% af omsætningen.

Datterselskaber 
Fujifilm har 75% af aktierne i Fuji Xerox, et samarbejde mellem Fujifilm og Xerox Corporation.

Fodnoter

Eksterne henvisninger 

 Fujifilm Global 
 Fujifilms produktionsfaciliteter i Tilburg, NL 

Fremstillingsvirksomheder fra Japan
Etableret i 1934
Virksomheder i Tokyo
Selskaber noteret på NASDAQ
Elektronikvirksomheder fra Japan
Corvina

Corvina er en forening for gymnasieelever i Einsiedeln i Schweiz.

Historie 
Gymnasialforeningen (GV – Gymnasialverbindung) Corvina er en studenterforening i Einsiedeln, som grundedes 1848 som en af de første studentforeninger i Den Schweiziske Studentforening (StV – Schweizerischer Studentenverein), som er en sammenslutning af omkring 50 foreninger.

Medlemskab 
Man kan være medlem, om man går på gymnasiet i Einsiedeln og er i "lyceum" (dvs. fjerde til sjette klassen). I begyndelsen kunne kun katolske mænd optages, men i dag kan alle, dvs. både mænd og kvinder og af alle kristne religionerne, være med.

Huen og bandet 
Studenterhuerne er røde (som alle foreninger i StVen har), bandet er for nye medlemmer (Fuxen) rødt og hvidt, for ældre (Burschen) rødt-hvidt-grønt.

Eksterne henvisninger 
 http://www.corvina.ch Corvina hjemmesiden

Gymnasial uddannelse
Johnny Bravo

Johnny Bravo var en amerikansk, animeret tv-serie fra 1997. Seriens handling finder sted i byen «Aron City» (reference til Elvis Presleys mellemnavn «Aaron»). Den handler om et stort muskelbundt som er helt vild med "hotte babes" og som (næsten) vil gøre alt for at få fat i dem. Desværre går det aldrig for ham. Den bliver vist på Cartoon Network.

Serien er i stor grad et produkt af amerikansk kultur. Alle fakta og referencer begrænser sig til hvad Johnny Bravo kan have plukket op fra TV, supermarkedet, generel reklame og, ikke mindst, Elvis Presley.

Johnny Bravo er svært kultur- og samfundskommenterende med sine sarkastiske og intellektuelle referencer, og er meget populær både i USA og resten af verden.

Afsnit

Medvirkende 
Johnny Bravo (stemmelagt af Lars Thiesgaard) Johnny Bravo er stærkt influeret af amerikansk machotradition, med et glorificeret, urealistisk selvbillede, og svagt udviklede sociale evner. I lighed med Elvis, elsker han sin mor, og moren elsker sin søn. Hans ekstreme machoimage, inspireret af 1950'erne, har også gjort ham svært populær i subkulturmiljøer med interesse for rockabilly og 1950'er mode og musik. Han ses derfor af mange som en kultfigur. Johnny bærer et par solbriller, og det har derfor været en hemmelighed hvordan hans øjne så ud, men hans øjne blev en enkelt gang set i episoden Bravo Dooby Doo, og de er to ovale sorte prikker ligesom alle de andre karakterers øjne.

Bunny Bravo (stemmelagt af Ann Hjort) Bunny Bravo er Johnnys mor. Hun er ofte klædt i stramme bukser, som er røde i første sæson, og lilla i anden sæson. Hun har også et tørklæde rundt om hovedet, så ingen har set hendes hår. SI lighed med sin søn, bærer hun også solbriller,så hendes øjnes udseende er ukendt.

Lille Suzie (Suzy) (stemmelagt af Ann Hjort) Suzie er Johnnys nabo, en pige der er idérig og meget hjælpsom,  men som også irriterer Johnny. I afsnittet Johnny møder Farah Fawcett bliver det afsløret, at Suzie er kusine til Farah Fawcett hvilket Johnny ikke tror på.

Carl Chryniszzswics  (stemmelagt af Timm Mehrens) Carl er en ung mand, der medvirker i anden sæson. Han er meget intelligent og har opfundet en del. Johnny synes Carl er en irriterende nørd, og prøver tit at slippe af med ham.

Pops (stemmelagt af Peter Røschke) Pops er navnet på ejeren af Pops restaurant, som er en café, hvor Johnny tit opholder sig for at spise chili, eller score damer. Pops kan lide at fuppe andre, og har tit lokket penge ud af Johnny.

Amerikanske gæstestjerner 
I den amerikanske version optræder, der utalige gæstestjerner, der inkluderer: Don Knotts, Jessica Biel, Alec Baldwin, "Weird Al" Yankovic, Luke Perry, Farrah Fawcett, Vendela Kirsebom, Adam West, Dionne Warwick, Mick Jagger, Richard Simmons, Mr. T, Mark Hamill, Shaquille O'Neal, Seth Green, Allyce Beasley, Curtis Armstrong, Chuck D, Jeffrey Tambor, Tia Carrere, Laraine Newman og Donny Osmond.

Der har også optrådt tegnefilmsfigurer som Scooby-Doo, Fred Flinstone og Yogi Bear.

Referencer

Eksterne henvisninger 

Officielle hjemmeside
 

Animerede tv-serier
Amerikanske tv-serier fra 1990'erne
Amerikanske tv-serier fra 2000'erne
Tv-programmer fra USA
MIT-licensen

MIT-licensen er oprindeligt udsprunget fra Massachusetts Institute of Technology. Det er ikke copyleft licens, hvilket primært betyder at software der er viderudviklet på software, baseret på MIT licensen, kan udgives som proprietær software.

Licensen ser ud som følger:

Copyright (c) <year> <copyright holders>

Permission is hereby granted, free of charge, to any person obtaining a copy of this software and associated documentation files (the "Software"), to deal in the Software without restriction, including without limitation the rights to use, copy, modify, merge, publish, distribute, sublicense, and/or sell copies of the Software, and to permit persons to whom the Software is furnished to do so, subject to the following conditions:

The above copyright notice and this permission notice shall be included in all copies or substantial portions of the Software.

THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.

Af kendt software, der er udgivet under MIT-licensen, kan bl.a. nævnes PuTTY, Ruby on Rails og X Window systemet.

Referencer, kilder og eksterne links 

 Open Source Initiative: The MIT License

Fri software-licenser
Massachusetts Institute of Technology
Ksenija Sitnik

Ksenija Sitnik (hviderussisk: Ксенія Міхайлаўна Сітнік, Ksenija Mikhajlawna Sitnik, russisk: Ксе́ния Миха́йловна Си́тник, Ksénija Mikhájlovna Sítnik), født 15. maj 1995 i Mazyr, Hviderusland, er en hviderussisk musiker.

Ksenija vandt Junior Eurovision Song Contest i 2005 i Hasselt, Belgien med bidraget "My vmeste" (Мы вместе).

Hon har også vundet priser som Grand Prix på International Children Contest i 2005 i Vitsebsk, hviderusland samt Golden Bee Festival i 2004.

Eksterne links 
 Junior Eurovision Song Contest – Belarus
 TVR – Ksenija Sitnik 

Sangere fra Hviderusland
Playboy Records

Playboy Records var et pladeselskab i Los Angeles, Californien. Det var det første selskab hvor ABBA udgav sine første 3 singler under navnet Björn & Benny (with Svenska Flicka).

Pladeselskaber fra USA